12.8.2022.
HR
Službeni list Europske unije
C 307/25
5.3.
Uzročna povezanost zemljopisnog područja i određene kvalitete, ugleda ili drugih svojstava proizvoda Svojstva koja proizvod povezuju sa zemljopisnim područjem uglavnom su povijesni ugled i činjenica da se znanje o načinu proizvodnje nepromijenjeno prenosilo s jedne generacije katalonskih pekara na drugu.
Njegov je ugled tolik da je „Pa de Pagès Català” ključno obilježje katalonske gastronomije.
U Kataloniji se „Pa de Pagès Català” stoljećima priznaje kao visokokvalitetan, zanatski proizveden kruh, a njegova je visoka kvaliteta često bila predmet spora.
Tako je profesor Antoni Riera sa Sveučilišta u Barceloni u studiji o proizvodnji, prodaji i potrošnji kruha u modernim katalonskim gradovima od 14. do 18. stoljeća naveo da je u 18. stoljeću u Barceloni kruh koji se u grad uveo iz ruralnih područja bio uzrok napetosti, osobito, kako kaže Riera, „pa de pagès koji je došao iz okolnih sela”.
Nije teško razumjeti zašto je postojala napetost između gradskih pekara i onih koji nisu bili iz katalonskoga glavnog grada: kruh pa de pagès bio je kvalitetniji od onoga koji su pravili pekari u Barceloni, pa su ga ljudi zato više voljeli.
To je o kruhu koji je došao u Barcelonu iz drugih mjesta i sela izjavio i povjesničar Jesús Ávila: „Ljudi su više voljeli kruh koji su pravili redovnici iz samostana Sant Jeroni u Vall d’Hebronu.
Uz kruh pa de pagès popularni su postali i kruhovi iz lokalnih okruga, kao što su Valls i Reus, dugački kruh nalik francuskom baguetteu te llonguets [tipično katalonsko pecivo]”.
Prema tome, povjesničari su „Pa de Pagès Català” smatrali kvalitetnim proizvodom tipičnim za Kataloniju barem od 18. stoljeća nadalje.
Drugi stručnjaci za pravljenje kruha, gurmani i povjesničari (F. Tejero, X. Barriga, J. C.
Capel, E. Rosset, P. Roca) „Pa de Pagès Català” redovito nazivaju tipičnim katalonskim proizvodom.
Zanimljivo je i da je taj kruh vrlo rano postao prepoznatljiv motiv u španjolskom slikarstvu.
Jedan od najstarijih prikaza kruha „Pa de Pagès Català” nalazi se na muralima zgrade Pia Almoina u Lleidi (14.–15. stoljeće), koji prikazuju velike okrugle štruce na stolovima siromašnih, koje se razlikuju od kruha koji su u tadašnje vrijeme jeli imućniji staleži.
Drugi primjeri koje valja navesti jesu djela Picassa i Dalíja (početak i sredina 20. stoljeća) s motivom oblika tradicionalnog katalonskog kruha te motivi mrtve prirode kod manje međunarodno poznatih slikara u drugoj polovini 20. stoljeća.
Treba istaknuti da su se zbog ugleda kruha „Pa de Pagès Català” slični kruhovi također nazivali pa de pagès, primjerice na Balearskim otocima ili u pokrajinama uz Kataloniju kao što su Huesca i Castellón.
To je naveo i José Carlos Capel (El pan.
Elaboración, formas, mitos, ritos y gastronomía, Barcelona, Montserrat Mateu, 1991.), znanstvenik i pisac o španjolskim prehrambenim navikama i gastronomski kritičar, koji izjavljuje da se „naziv pan de payès upotrebljava kako bi se označio kruh koji izgledom i okusom obično bezuspješno pokušava imitirati odličan katalonski kruh”.
Službeni cjenici kruha koje su španjolske pokrajine nekoć objavljivale pod nadzorom državnih tijela pokazuju koliko je pa de pagès čvrsto ukorijenjen u Kataloniji.
Sve do liberalizacije cijena kruha 1986. pa de payès nalazio se na cjenicima četiriju katalonskih pokrajina, dok se na onom za Balearske otoke nalazio samo pan de flama (običan kruh nalik baguetteu), a kruh koji se lokalno nazivao payès nije bio na cjeniku.
Proteklih se godina u brojnim novinskim člancima skretala pozornost na izvrsnost pekara u cijeloj Kataloniji koji su u stoljećima starim tradicionalnim obiteljskim pekarnicama zadržali „Pa de Pagès Català” kao jedan od svojih specijaliteta.
Upućivanje na objavu specifikacije proizvoda Za vrijeme obrade izmjene ažurirana specifikacija proizvoda može se pronaći na sljedećoj poveznici: http://agricultura.
gencat.cat/web/.content/al_alimentacio/al02_qualitat_alimentaria/normativa-dop-igp/plecs-tramit/pliego-condiciones-igppa-pages-catala-modificacion.pdf, a nakon odobrenja izmjene bit će dostupna na: http://agricultura.gencat.cat/ca/ambits/ alimentacio/segells-qualitat-diferenciada/distintius-origen/dop-igp/normativa-dop-igp/plecs-condicions/en-vigor/